Hún Gletta mín frá Árgerði er orðin 23 vetra gömul . Hún er í góðu standi en hefur svolítið verið að stríða mér með að fyljast seint á sumrin . Ég er búin að reyna að flýta henni , hélt henni frá hesti og byrjaði að halda henni snemma sumars , en allt kom fyrir ekki hún lætur sér ekki segjast . En okkur er etv. ekki ætlað að stjórna öllu . Hún kastaði um daginn , myndarlegum fola undan Gígjari frá Auðsholtshjáleigu . Henni er alveg fyrirgefið hvað hún er sein Mikið stendur til í Víðidalnum á næsta ári , Það ýtir við mörgum að fara nú að ditta að húsum og umhverfi . Til hafði staðið í nokkurn tíma að skipta um þak á hesthúsinu í bænum og mála . Við erum byrjuð eins og svo fjölmargir aðrir sem vilja hafa dalinn í sparifötunum á komandi Landsmóti .